DOHODA O OCHRANE DÔVERNÝCH INFORMÁCIÍ A SKUTOČNOSTÍ TVORIACICH OBCHODNÉ TAJOMSTVO

bola uzatvorená podľa slovenského práva v zmysle § 269 ods. 2 zákona č. 513/1991 Zb. Obchodný zákonník v platnom znení (ďalej len „**Dohoda**“) medzi

**Účastník 1.: Zdroje Zeme a.s.**

sídlo: Strojárenská 1, 900 27 Bernolákovo

IČO: 50 460 137, DIČ : 2120349990, IČ DPH: SK2120349990

Zapísaný v OR Okresného súdu Bratislava I, odd. Sa, vložka č.: 6435/B

Zastúpený:

Ing.arch. Miroslav Marynčák – predseda predstavenstva, konajúci samostatne,

Ing. Vladimír Veselovský – člen predstavenstva, konajúci samostatne

e-kontakt: [info@zdrojezeme.eu](mailto:info@zdrojezeme.eu), +421 0948 409 113

(ďalej len ***“Zdroje Zeme”*** v príslušnom gramatickom tvare)

**Účastník 2.: ...................................... XY**

sídlo: ........................................

IČO: ..........................., DIČ: .......................................

Zapísaný v registri ........................................... pod č. ..........................................

Zastúpený:

e-kontakt: tel.: ......................., e-mail: .....................

(ďalej len ***„XY“***  v príslušnom gramatickom tvare)

(Zdroje Zeme a XY ďalej jednotlivo len „***Zmluvná strana***” alebo spoločne len **„*Zmluvné strany*”).**

Zmluvné strany sa dohodli na nasledovnom:

1. Základné pojmy a pozícia účastníkov.
   1. Predmetom dôverných informácií je „Stacionárna poloautomatická linka na hygienizáciu a likvidáciu BRO/BRKO v triede – jedálenský a reštauračný odpad biologickej povahy, ktorá je súčasťou technologického procesu pre komplex zariadení a spôsobu bezodpadového spracovania biologicky rozložiteľného odpadu a výroby biouhlíkového regeneračného a zúrodňovacieho substrátu effeco a jeho odvoditeľných produktov“ (ďalej len „**Technológia effeco**“ v príslušnom gramatickom tvare).
   2. **Zdroje Zeme** je iniciátorom a nositeľom práv ku komplexu zariadení projektu effeco, vlastníkom výrobných objektov, výrobnej technológie ako aj duševného práva a priemyselného vlastníctva k celku a niektorým častiam projektu a Technológii effeco. Spol. Zdoje Zeme od augusta 2016 doteraz financovala a riadila vývoj, výskum, realizáciu, prezentáciu a obchodné aktivity projektu effeco a Technológie effeco.
   3. **XY** je odborná obchodná spol. (právny subjekt, fizycký subjekt ...) v odvetví strojárenstva, o.i. zhotovenia strojárskej projektovej dokumentácie, prípravy strojárskej výroby a strojárskej výroby strojov a zariadení ....................., ................. a ..........................., ktorý predkladá ponuku pre Zdoje Zeme na zhotovenie časti technologického zariadenia Technológie effeco.
   4. Zmluvné strany prejavili záujem o spoluprácu na návrhu, výrobe, dodávke, montáži a servise časti technologického zariadenia Technológie effeco
2. PREDMET DOHODY
   1. Predmetom tejto Dohody je upraviť vzájomné práva a povinností týkajúce sa ochrany dôverných informácií a obchodného tajomstva v súvislosti s plánovanou spoluprácou Zmluvných strán v oblasti Technológie effeco a prezentácie výsledkov z tejto spolupráce.
3. DÔVERNÉ INFORMÁCIE, OBCHODNÉ TAJOMSTVO
   1. Dôvernými informáciami sú podľa tejto Dohody všetky informácie a podklady, ktoré pred začiatkom spolupráce ako aj počas nej spol. Zdroje Zeme poskytne XY, ak boli ako dôverné označené, a tiež také informácie, ktorých poskytnutie tretím osobám môže objektívne spôsobiť spol. Zdroje Zeme majetkovú alebo nemajetkovú ujmu, bez ohľadu na to, či majú povahu osobných, obchodných či iných informácií, pričom takéto dôsledky možno pri dodržaní primeranej starostlivosti predpokladať.

Zmluvné strany sa tiež dohodli, že za dôverné informácie sa budú považovať aj všetky informácie a údaje ekonomickej, finančnej, technologickej, obchodnej, organizačnej a tvorivej povahy týkajúce sa podnikateľskej činnosti Zmluvých strán. Za dôverné informácie sa považujú tiež akékoľvek iné informácie, údaje a dokumenty, ktoré si Zmluvné strany vzájomne poskytnú v písomnej, ústnej, elektronickej alebo akejkoľvek inej podobe v súvislosti s ich spoluprácou (ďalej len ako „**Dôverné informácie**“).

* 1. XY je povinný zaobchádzať s Dôvernými informáciami s primeranou starostlivosťou a dobromyseľne, pričom nesmie takéto informácie prezradiť tretej osobe a ani ich použiť v rozpore s účelom, na ktoré mu boli poskytnuté, a to bez ohľadu na to, či dôjde k začiatku spolupráce alebo nie.
  2. Predmetom Dôverných informácií sú najmä, nie však výlučne:
     1. akékoľvek postupy, výrobné procesy, technologické schémy, plánované alebo uskutočnené kroky, dohody, zmluvy, listiny, dokumenty, dojednania, rozhovory (vrátane obsahu rozhovorov), obchodná politika, hospodárske výsledky alebo akékoľvek iné úkony, o ktorých bude spol. Zdroje Zeme informovať XY alebo o ktorých bude mať XY vedomosť z iných zdrojov,
     2. predmety duševného a priemyselného vlastníctva spol. Zdroje Zeme,
     3. celková alebo čiastočná znalosť, údaje alebo informácie týkajúcich sa činností alebo podnikania spol. Zdroje Zeme, ktoré môžu byť hmotného a nehmotného charakteru, vyjadrené ústne, písomne alebo v inej forme (označené alebo neoznačené za dôverné), vrátane ale nielen finančných informácií a údajov, obchodné a finančné plány, rozpočty, cien, marketingové plány, informácie o trhu, strategické informácie, informácie týkajúce sa klientov, účtovné záznamy, vrátane predaja, obchodné tajomstvo, technické informácie, výkresy, technológie, štúdie, procesy, systémy, myšlienky, know-how, patriace do odvetvia, fotografie, počítačové programy, šablóny, zdrojové a cieľové kódy, príručky, správy, záznamy a akákoľvek iné dokumentácie v akejkoľvek inej forme prejavu.
  3. Za obchodné tajomstvo sa považuje každá skutočnosť obchodnej, výrobnej alebo technickej povahy v hmotnej alebo nehmotnej forme, údaj, dokument, technické alebo technologické riešenie, každá obchodná predstava alebo iné informácie alebo vzťahy dôležité pre chod činnosti a podnikanie spol. Zdroje Zeme. Všetky informácie, v akejkoľvek podobe, týkajúce sa predmetu činnosti spol. Zdroje Zeme alebo jeho klientov a/alebo potenciálnych klientov, ktoré nie sú verejnosti prístupné a s ktorými sa XY oboznámi, alebo sa s nimi dostane iným spôsobom do styku, sú predmetom ochrany v zmysle všeobecne záväzných predpisov o ochrane obchodného tajomstva (ďalej len ako „**Obchodné tajomstvo**“ a spolu s Dôvernými informáciami aj ako „**Chránené informácie**“).
  4. Pre prípad pochybností ohľadom zaobchádzania s konkrétnou informáciou, či ide o Chránenú informáciu, je XY povinný vopred oznámiť túto skutočnosť spol. Zdroje Zeme a riadiť sa ďalej jeh pokynmi.

1. ZACHOVÁVANIE MLČANLIVOSTI A POVINNOSTI ZMLUVNÝCH STRÁN
   1. Dôverné informácie každej zmluvnej strane zostávajú a zostanú vo výlučnom vlastníctve príslušnej zmluvnej strane a majú pre spol. Zdroje Zeme a/alebo XY majetkovú hodnotu. Žiadne ustanovenie tejto Dohody alebo poskytovanie dôverných informácií nebude mať za následok a nebude vykladané ako poskytnutie alebo udelenie akejkoľvek licencie, práva alebo podielu druhej zmluvnej strane pokiaľ ide o takéto dôverné informácie.
   2. XY preberá dôverné informácie do úschovy a bude ich chrániť a nakladať s nimi ako s prísne dôvernými a uchovávať ich v tajnosti po celú dobu, počas ktorej ich bude mať k dispozícii a po dobu platnosti Dohody a zaväzuje sa najmä k nasledovnému:
      1. obmedzí zdieľanie Dôverných informácií len pre interné potreby alebo pre vybratých a schválených konzultantov a subdodávateľov, ktorí potrebujú tieto informácie vedieť za účelom plnenia Projektu effeco a zabezpečia, aby tieto subjekty konali v súlade s ustanoveniami tejto Dohody, ako keby boli zmluvnou stranou;
      2. nebude dôverné informácie kopírovať, ukladať a distribuovať a nedovolí byť reprodukované, uložené a rozširované, pokiaľ to nie je nevyhnutné pre plnenie účelu Dohody;
      3. bude chrániť obchodné záujmy spol. Zdroje Zeme a príjme opatrenia, ktoré sú rovnaké, aké by mala prijať pri ochrane vlastných dôverných informácií a svojho podnikania obozretná osoba;
      4. vrátiť spoločnosti Zdroje Zeme všetky dôverné informácie, ich kópie a hmotné podklady, na ktorých sú zachytené, a to v akejkoľvek forme, a vymaže všetky dôverné informácie zo všetkých zálohovacích systémov a databáz a zničí ich ihneď po tom, ako o to bude spoločnosťou Zdroje Zeme dožiadaná a poskytne spoločnosti Zdroje Zeme na požiadanie potvrdenie takéhoto vrátenia, vymazania alebo zničenie; a
      5. zodpovedá druhej Zmluvnej strane za to, že bude konať v súlade s podmienkami tejto Dohody a plne odškodní druhú Zmluvnú stranu za škody vzniknuté z dôvodu z dôvodu porušenia tejto Dohody.

* 1. Za porušenie povinnosti zachovávať mlčanlivosť o Chránených informáciách podľa tejto Dohody, sa nepovažuje:
     1. použitie Chránených informácií, pokiaľ sa stali verejne známymi alebo dostupnými,
     2. použitie Chránených informácií, ktoré boli písomným súhlasom oprávnenej Zmluvnej strany vyňaté z pôsobnosti tejto Dohody,
     3. použitie Chránených informácií, pokiaľ takéto informácie boli nezávisle vytvorené Zmluvnou stranou a získané zákonnou cestou bez obmedzenia z iného zdroja oprávneného takéto informácie poskytnúť,
     4. použitie Chránených informácií v prípade, ak bola Zmluvná strana na poskytnutie Chránených informácií vyzvaná v súlade s platnými právnymi predpismi orgánom verejnej správy, pričom Zmluvná strana poskytujúca Chránené informácie oprávnenému orgánu verejnej správy sa zaväzuje informovať druhú Zmluvnú stranu bezodkladne po tom, ako sa dozvie, že poskytnutie Chránených informácií sa od nej požaduje a vynaloží všetko primerané úsilie, aby sa dohodla s druhou Zmluvnou stranou na rozsahu a čase poskytnutia Chránených informácií tak, aby druhá dotknutá Zmluvná strana mohla prípadne požiadať o ochranné opatrenie alebo uplatniť iný vhodný postup.

1. Územná a časová ÚČINNOSŤ DOHODY
   1. Táto Dohoda a jej ustanovenia nie sú územne obmedzené.
   2. Táto Dohoda sa uzatvára na dobu neurčitú a nadobúda účinnosť dňom jej podpisu oboma Zmluvnými stranami.
   3. Táto Dohoda zaniká uplynutím [36] (slovom: [tridsaťšesť]) mesiacov od okamihu ukončenia poslednej spolupráce medzi Zmluvnými stranami. Zánik Dohody nemá vplyv na dodržiavanie povinnosti Zmluvných strán zachovávať mlčanlivosť vo veciach Chránených informácií.
2. NÁHRADA ŠKODY, Osobitné dojednania a spolupôsobenie
   1. Porušením povinností XY týkajúcich sa ochrany Chránených informácií a skutočností tvoriacich obchodné tajomstvo podľa tejto Dohody, vzniká spol. Zdroje Zeme právo na náhradu škody v plnej preukázanej výške, a to za každý jednotlivý prípad porušenia povinnosti.
   2. Zmluvné strany prehlasujú a potvrdzujú, že:
      1. povinnosti v tomto dokumente sú nevyhnutné a primerané na ochranu legitímnych obchodných, podnikateľských a technických záujmov spol. Zdroje Zeme a ich ukončenie nebude mať vplyv na akékoľvek práva, ktoré má alebo môže mať spol. Zdroje Zeme k Dôverným informáciám podľa právnych predpisov na ochranu práv duševného vlastníctva;
      2. porušenie tu uvedených povinnosti XY môže spôsobiť vážne poškodenie práva spol. Zdroje Zeme a náhrada škody nemusí byť dostatočným nápravným dôsledkom, na základe čoho Zmluvné strany súhlasia s tým, že každá Zmluvná strana bude oprávnená (nad rámec ďalších nárokov podľa platných právnych predpisov, vrátane náhrady v peniazoch) podať žiadosť o predbežné opatrenie pred príslušným súdom, aby sa zabránilo akémukoľvek ďalšiemu porušeniu povinností tu uvedených;
      3. neposkytujú žiadne vyhlásenie alebo záruku vo vzťahu k presnosti alebo úplnosti Dôverných informácií, ktoré môžu byť poskytnuté na základe tejto Dohody, a žiadna zo Zmluvných strán nebude priamo alebo nepriamo zodpovedná druhej zmluvnej strane za výsledok akéhokoľvek použitia Dôverných informácií;
      4. s výnimkou tu vyslovene uvedenou, nebola uzavretá žiadna zmluva alebo dohoda vo vzťahu k Účelu a ani zmluvné strany neprevzali akýkoľvek záväzok alebo povinnosť ako dôsledok uzavretia tejto Dohody. Ak existuje akákoľvek dohoda medzi zmluvnými stranami, ktorá akýmkoľvek spôsobom týka Dôverných informácií, to bude posudzovaná vždy v súvislosti s touto Dohodou a to v prospech ochrany tajomstva, dôvernosti a majetkovej hodnoty takýchto Dôverných informácií.
   3. Oznámenia sa považujú za doručené ak sa doručia osobne, poštou a e-mailom na adresy uvedené v záhlaví tejto Dohody. Oznámenie sa považuje za doručené:

* v prípade osobného doručenia - okamihom prebratia alebo
* v prípade doručenie elektronickou poštou - do troch dní od odoslania
* v prípade doporučenej listovej zásielky - do 7 dní počas nepretržitých poštových služieb po odoslaní.

Zmenu adresy a/alebo kontaktnej osoby sú zmluvné strany povinné oznámiť písomne ďalším účastníkom tejto Dohody.

* 1. Zmluvné strany si poskytnú všetky plnenia a iné uistenia, ktoré môžu byť odôvodnene požadované s cieľom splniť účel a zámer tejto Dohody.

1. Záverečné ustanovenia
   1. **Rozhodné právo:** Práva a povinnosti Zmluvných strán neupravené v tejto Dohode sa riadia príslušnými ustanoveniami zákona č. 513/1991 Zb. Obchodný zákonník v platnom znení a platným právnym poriadkom Slovenskej republiky.
   2. **Príslušnosť súdov:** Spory z tejto Dohody sa budú riešiť prednostne v dobrej viere rokovaním a vzájomnou dohodou. Ak nedôjde k mimosúdnej dohode, spory sú príslušné rozhodovať všeobecné slovenské súdy určené podľa zákona č. 160/2015 Z. z. Civilný sporový poriadok.
   3. Táto Dohoda je záväzná pre Zmluvné strany ako aj ich právnych nástupcov a povolených postupníkov. Žiadna zo zmluvných strán nie je oprávnená túto Dohodu postúpiť a previesť alebo inak scudziť svoje práva a povinnosti vcelku alebo sčasti bez predchádzajúceho písomného súhlasu druhej zmluvnej strany
   4. Ak sa niektoré ustanovenie tejto Dohody stane vo vymedzenom rozsahu neplatné, neúčinné, resp. nevykonateľné, ostatné ustanovenia, týmto nedotknuté, zostávajú v platnosti v plnom rozsahu. Zmluvné strany sa v takomto prípade zaväzujú nahradiť takéto ustanovenie platným, účinným a vykonateľným ustanovením, ktoré sa bude čo najmenej odlišovať od princípov dohodnutých v tejto Dohode pri zachovaní ekonomického a právneho účelu a zmyslu nahrádzaného ustanovenia. Do doby prijatia nového ustanovenia platí príslušná úprava vyplývajúca zo všeobecne záväzných právnych predpisov Slovenskej republiky. Ak takáto úprava neexistuje, uplatňujú sa obchodné zvyklosti obvyklé v príslušnom odvetví.
   5. Ak ktorákoľvek Zmluvná strana nevymáha akékoľvek práva alebo nároky vyplývajúce z tejto Dohody, nebude to mať za následok vzdanie sa týchto práv alebo nárokov, tak isto ako aj čiastočné vymáhanie týchto práv a nárokov nebude mať za následok nemožnosť vymáhania ich zvyšných častí
   6. Túto Dohodu možno meniť a dopĺňať len formou písomných dodatkov podpísaných oprávnenými osobami oboch Zmluvných strán.
   7. Zmluvné strany prehlasujú, že si Dohodu prečítali, jej obsahu porozumeli, nekonali v tiesni a za zjavne nevýhodných podmienok a na dôkaz toho Dohodu podpísali v štyroch vyhotoveniach
   8. Dohoda je vyhotovená v 2 (slovom: dvoch) vyhotoveniach, z toho vždy 1 (slovom: jedno) vyhotovenie pre každú Zmluvnú stranu. Každé vyhotovenie má platnosť originálu.

V .............................. dňa ................. 2019 V ............................. dňa ................... 2019

........................................................................ ..........................................................................

Zdroje Zeme a.s. XY

Vladimír Veselovský - člen predstavenstva